
Lk 16,1–13

SOCIALNA OBVEZNOST 

IN DELJENJE LASTNINE
»Kdor je v najmanjšem zvest, je zvest tudi v velikem, kdor pa je krivičen v najmanjšem, je krivičen tudi v velikem« (Lk 16,10). Zanesljivost in zvestoba v upravljanju zemeljskih darov je predpostavka za to, da bo človek dobro ravnal tudi z duhovnimi darovi Boga. Resnični Božji dar je zveličanje, je Bog sam, ki se v Jezusu daruje ljudem. »In če niste bili zvesti pri tujem, kdo vam bo dal, kar je vaše« (Lk 16,12)? Dobrine, ki jih ima človek, ne pripadajo njemu. Pripadajo Bogu. Tisto pravšnje, kar nam odgovarja, kar ustreza naši naravi, je zveličanje, ki nam ga daruje Bog v Jezusu.

Evangelist Luka vidi stvarnost tega sveta. Ne demonizira lastnine in denarja. Vendar pa zahteva socialno obnašanje. Kdor poseduje bogastvo, naj svoje imetje proda in da izkupiček ubogim. Jezusove zahteve so bile v prvi skupnosti učencev v Jeruzalemu uresničene. Tudi tu se preprosto ne pridiga o uboštvu, temveč o skupnosti dobrin. Darovi zemlje pripadajo
 vsem: »Vsi verniki so se družili med seboj in imeli vse skupno: prodajali so premoženje in imetje ter od tega delili vsem, kolikor je kdo potreboval« (Apd 2,44). 

Evangelist Luka ne sledi nikakršnim romantičnim idealom uboštva, temveč mu gre predvsem za socialno obveznost lastnine in za deljenje lastnine, da bi imeli vsi dovolj. Ta ideal, ki ga je uresničila Pracerkev, si predstavlja evangelist tudi za njegov čas. To je ideal, ki nagovarja tudi Grke, ki Jezusove besede o prodaji vsega imetja prestavlja v položaj grških trgovcev in jim kaže pot, kako lahko – ne da bi se odpovedali svojemu poklicu – sledijo Jezusu ter v sledenju Jezusu najdejo pravo svobodo in resnično življenje. Sodobna teologija osvoboditve se upravičeno sklicuje na Luka. Lukovo sporočilo prevaja v naš čas. Svetovni mir bo v prihodnosti odvisen predvsem od tega, če bo uspela pravična izravnava dobrin. Tako je Lukov prevod Jezusovega sporočila danes karseda sodoben, ne le za etiko posameznika, temveč tudi za politiko ljudstev.

Po: A. Grün


NAŠ BLAŽENI …

Anton Martin Slomšek je bil svetniška osebnost, se pravi osebnost z globokim izkustvom vere svojedobnega sveta, z razumevanjem za svet in z ljubeznijo do njega, s široko odprtostjo za navdihe Svetega Duha in s čutom za razpoznavanje znamenj takratnega časa.

Kot dušni pastir, vzgojitelj in narodni buditelj je skrbel za vse in služil vsem v pristni zavesti svojega poslanstva, v dialogu z vsem, kar je bilo takrat na pohodu, v odprtem sodelovanju za rast vere, slovenske besede, narodne osveščenosti, duhovnih, kulturnih in moralnih vrednost. Ni kazal poti, po kateri sam ne bi hodil. Ni nalagal bremena, ki ga sam ne bi nosil. Kar je govoril. Je delal. Kar je učil, je živel. Pri njem gre za harmonično osebnost s treznim presojanjem svoje sedanjosti in s preroškim uvidom v prihodnost. 

Bil je svetniška osebnost z ekumenskim duhom, z globoko ljubeznijo do svoje in tuje svobode, s samostojnostjo v pokorščini in popolni predanosti Bogu, Cerkvi in človeku.

Izredne notranje moči, ki odseva iz Slomškovega življenja, ni mogoče razložiti drugače kakor z Božjim posegom v njegovo osebno življenje in z njegovo osebno svetostjo. To potrjuje prepričanje slovenskega ljudstva vse od Slomškove smrti do danes.

Narod, ki poraja svetnike, dokazuje, da je v svojih koreninah zdrav, saj se prav v svetnikih razodevajo vrline in duhovna moč vsakega naroda. To nas obvezuje, da ob blaženem Slomšku z vsemi močmi delamo za lastno versko, kulturno in narodnostno spopolnitev.

Po: F. Kramberger, Slomšek med nami živi, govori in raste

Slomškova svetost ima svoje korenine v skladnosti njegovih besed z življenjem. To, kar je učil, je najprej sam živel. Tudi drugim, še zlasti staršem in učiteljem, je svetoval, naj tako ravnajo: “Svoje dni so ljudje manj znali, pa so Boga bolj spoznali. Sedanji kristjani imajo krščanski nauk v glavi, v srcu pa ne. Glava je polna vednosti, srce pa prazno čednosti. Če se glava česa nauči, se mora tudi srce poživiti! Ako je srce mrzlo za Božje reči, potem govori jezik prazne besede, pa naj bodo še tako lepe in svete: od srca ne pridejo in k srcu ne gredo ...”

Slomškova govorica je preprosta, jasna in vsem razumljiva. Ni se spuščal v zapletene teološke razprave, ampak je govoril tako, da so ga lahko razumeli vsi: “Krščanske nauke lahko vsak daje, kdor jih zna, toda učence za Božje reči obudi samo tisti, ki ima svoje srce vneto od Božje ljubezni. Takih mater in očetov pa močno pogrešamo, takih učiteljev premalo imamo!”
Po: T. Gorjup

(  (  (
Če želiš prek posesti svojega soseda, se vprašaj, če bi bilo to tebi ljubo, in naredi raje ovinek uro daleč, kot da bi prišlo do spora. Prepovej svojim ljudem, da bi naredili sosedu kakršnokoli škodo in uči jih: »Kar nočeš, da bi drug tebi storil, glej, da ti nikdar drugemu ne storiš!« (Tob 4,16). Če je tvoja živina ali so tvoji ljudje povzročili škodo, ne múdi se, ampak jo čim prej popravi. Tisočkrat bolje je, da greš ti k sosedu, kot da pride on k tebi! Pa tudi ti kot sosed ne bodi preobčutljiv, zaverovan v svoj prav, niti samovoljen. Pomisli: Bolje je trpeti škodo kot storiti krivico! Sicer se tvoj sosed ugnezdi v tvojo hišo. Pravdanja se varuj bolj kot ognja. Prvim kristjanom je bilo prepovedano tožiti se pred poganskimi sodniki. Tebi pa naj bo pot do odvetnika zaraščena, da je ne najdeš. Bolje en krajcar kot dolgo pravdanje.

bl. Anton Martin Slomšek


( Prihodnja nedelja je kvatrna. Pri vseh sv. mašah bo vaš dar namenjen za vzdrževanje semenišča in  bogoslovja.
( V nedeljo, 29.9.2019, lepo vabljeni na »lepo nedeljo« na Brinjevo goro ob 30 letnici izgradnje priljubljene cerkve sv. Kozma in Damijana. Tam bo slovesna sv. maša ob 11.00.

Urnik verouka:
1. razred: ob sredah 12.00 – 13.00; 13.10 – 14.10
2. razred: ob ponedeljkih 13.00 – 13.45; 13.50 – 14.35
3. razred: ob četrtkih 13.00 – 13.45; 13.50 – 14.35
4.  razred: ob torkih 13.00 – 13.45; 13.50 – 14.35
5. razred:  ob ponedeljkih 14.40 – 15.25; 15.30 – 16.15
6. razred: ob torkih 14.40 – 15.25 

7. razred ob torkih 16.15 – 17.00; 17.05 – 17.50
8. razred: ob sredah 14.30 – 15.15; 15.20 – 16.05
9. razred ob četrtkih 16.00

Na LEŠAH ob torkih 1. in 2. razred  12.15 – 13.00; 4. in 5. razred  13.05 – 13.50

Za Barbarino pot: Dobrodel Jože 100 €; Pisar Veronika 20 €; Pečnik Mojca 20 €.
LEPA HVALA ZA DAROVE!
 
22. 9. 2019  – SLOMŠKOVA NEDELJA

7.30 za vse žive in pokojne župljane

9.30 za +Ivana Borovnik, obl. 
PONEDELJEK, 23. 9., Pij, redovnik
18.00 za +Adolfa Cigler, osm., žena Marija ter otroka Mihael in Nataša z družinama
19.00 za +Mateja in Marijo Tominc
TOREK, 24. 9., Anton Martin Slomšek
18.00 za +Viktorja Zmagoslava Turkuš, osm., sin Slavko z družino
SREDA,  25. 9., Nikolaj, kmet
7.00 za +Ladinekove,  ter Antona Nabernik in Ivana Kopušar
ČETRTEK,  26. 9., Kozma in Damijan, mučenca
19.00 za +Franca in Jožefo Rožej ter sorodnike
PETEK, 27. 9., Vincencij Pavelski
7.00 za +Štefana Hanc, J. W.
SOBOTA, 28. 9., Venčeslav, mučenec
19.00 za +Slavko in Franca Jurač ter sorodnike
29. 9. 2019  – 26. NEDELJA MED LETOM nadangeli Mihael, Gabrijel, Rafael
7.00 za vse žive in pokojne župljane

9.30 za +Mihaela in Marijo Brglez
11.00 na Brinjevi gori lepa nedelja, sv. maša za +Šumnikove
28. september

VENČESLAV
Ta veliki češki narodni svetnik se je rodil okoli leta 904. Njegov oče knez Vratislav je umrl, ko je bilo prvorojencu komaj dvanajst let. Mladoletnega kneza je vzgajala njegova pobožna babica sv. Ljudmila. Dala ga je v šolo učencem sv. Metoda. Kot knez je bil enako naklonjen duhovnikom, ki so govorili staroslovanski, kakor tudi latinski jezik. V svoji kneževini je zbral izobražene duhovnike raznih narodov in šol in z njihovo pomočjo je češki narod dvignil na takšno višino, da je po omiki prekašal močnejše zahodne narode. V srcu Prage, na Hradčanih, je dal graditi romansko stolnico sv. Vida. Še preden je bila posvečena, je v njej našel zadnje počivališče. V sedanji stolnici sv. Vida, največji gotski stavbi v »zlati Pragi«, je ena najlepših kapel posvečena temu svetniku. Bil je moder in miroljuben vladar. Odlikoval se je po dobrodelnosti in pobožnosti, kar ni bilo po volji nekaterim velikašem poganskega mišljenja, ki niso mogli neovirano zatirati in izkoriščati podložnikov. Zaradi želje po prestolu ga je leta 929 umoril lastni brat Boleslav na pragu cerkve.

Izdajatelj: Župnija Prevalje, Na Fari 44, 2391 Prevalje; tel.: 02 824 02 21, ali


GSM: 041 390 700; TRR:


SI56 048700002867311; uradne ure


vsak dan po sv. maši; e–mail: � HYPERLINK "mailto:zupnija.prevalje@gmail.com" �zupnija.prevalje@gmail.com�.


www.zupnija-prevalje.si


Odgovarja: Franc Brglez, župnik in dekan











